1. 
2. DAUGAVPILS VALSTSPILSĒTAS PAŠVALDĪBA
3. **DAUGAVPILS CENTRA VIDUSSKOLA**
4. Reģ. Nr. 40900030356, Kandavas iela 17, Daugavpils, LV – 5401, tālr. 65428131, 65429872
5. E-pasts info@dcv.lv, mājaslapa www.dcv.lv
6. Daugavpilī

23.05.2025. Nr.1.16/291 Pilsētplānošanas un būvniecības departaments

 Raiņa iela 28, Daugavpils

*Par pretinfiltrācijas laukuma būvgružu pārstrādes*

*vajadzībām būvniecības ieceri Ķieģeļu ielā 8*

 Ministru kabineta 2024.gada 28.oktobra noteikumos Nr.671 “Būvniecības ieceres publiskas apspriešanas kārtība” ir noteikts, ka būvvalde mēneša laikā pēc publiskas apspriešanas norises beigām sagatavo pārskatu. Pārskatā iekļauj viedokļu apkopojumu (īpaši izvērtējot to nekustamo īpašumu īpašnieku vai, ja tādu nav, – tiesisko valdītāju viedokļus, kuru nekustamie īpašumi robežojas ar zemesgabalu, kurā plānota būvniecība).

 Kaut gan Daugavpils Centra vidusskolas iestādes pirmskolas izglītības iestādes tieši nerobežojas ar būvniecības ieceres zemesgabalu, bet tomēr zemesgabals, kurā tiks būvēts pretinfiltrācijas laukums būvgružu pārstrādes vajadzībām Ķieģeļu ielā 8, atrodas 100 metru attālumā no mūsu pirmskolas izglītības iestādes. Pirmsskolas izglītības iestādē darbojas 4 grupas, kuras apmeklē bērni no 1 līdz 7 gadu vecumam. Mūsu  iestāde pirmo reizi savas durvis vēra 1981.gadā. 2019.gadā tika pabeigti iestādes rekonstrukcijas darbi, savukārt 2020.gada vasarā iestādē norisinājās teritorijas labiekārtošanas projekts.

 Šobrīd ir skumji dzirdēt, ka mazie bērnudārza apmeklētāji baudīs āra pastaigas putekļainā vidē, arī uz bērnu diendusas kvalitāti būvgružu pārstrādes procesā radušies trokšņi atstās negatīvu ietekmi. Kravas mašīnu īpatsvara palielināšanās, ne vien atstās negatīvu ietekmi uz bērnu dārza apmeklētāju un visa rajona iedzīvotāju veselības stāvokli, bet arī radīs nedrošas situācijas uz ceļa, jo Ķieģeļu ielā nav ietves un bērni ar vecākiem iet uz bērnudārzu pa ceļa nomali.

 Ar šo Daugavpils Centra vidusskolas pirmskolas izglītības iestāde lūdz noraidīt pretinfiltrācijas laukuma būvgružu pārstrādes vajadzībām Ķieģeļu ielā 8 būvniecības ieceri šajā teritorijā, jo saskaņā ar augstāk minēto, tā radīs negatīvu ietekmi uz bērnu veselību.

  Diemžēl izvēlēties citu pirmskolas izglītības iestādi šī rajona iedzīvotājiem ir sarežģīti, jo Kalkūnu dzīvojamais rajons atrodas tālu no pārējās pilsētas infrastruktūras objektiem.

Direktors J.Visockis

Visockis 65429872

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU